text: Royal familiesammenføring på plads
  08 august 2014 kl. 12.12
  Prins Joachim og Prinsesse Marie har angiveligt fundet afløseren for Schackenborg Slot i Møgeltønder. Ifølge hjemmesiden Boliga.dk har parret købt en luksusvilla i Klampenborg nord for København.
  Svimlende 35 millioner kroner. Det skulle efter sigende være udbudsprisen på den villa, som ifølge boligsitet Boliga.dk skal være hjem for Prins Joachim og hans hustru Prinsesse Marie samt resten af familien fra Møgeltønder.
  Villaen ligger i Klampenborg, ca. 15 minutters kørsel nord for København. Byen er kendt for at være tæt på vandet og et af Danmarks absolut dyreste steder at købe hus.
  Det billigste villakøb i byen blev foretaget i slutningen af juni og beløb sig til fem mio. kr., mens den dyreste handel fandt sted i april og kostede køberen 26,9 mio. kr.
  Det var samtidig den største villahandel, der indtil videre er indgået i år, men med en udbudspris på 35 mio. kr. for prinsens nye villa kan den rekord meget vel blive overgået. Det skriver Boliga.dk.
  Se hele artiklen hos Boliga.dk her
  